पृथ्वी ग्रह इतना शानदार है
कि जीवन की छोटी-छोटी चीज़ों पर हमारा ध्यान ही नहीं जाता।
पर थोड़ा पास से देखो...
तो एक पूर्णतया अज्ञात दुनिया नज़र आएगी।
ऐसी दुनिया जहाँ नन्हे नायकों...
और छोटे विलक्षण प्राणियों को...
बड़ी-बड़ी बाधाओं के विरुद्ध जीतने के लिए...
असाधारण महाशक्तियों की आवश्यकता होती है।
टाइनी वर्ल्ड
वर्णनकर्ता पॉल रुड
ऑस्ट्रेलिया बहुत सारे अदभुत प्राणियों से परिपूर्ण धरती है।
केवल कंगारू और कोअला की नहीं।
वहाँ नीचे, झाड़ियों में अजीब छोटे जानवर रहते हैं
जिन्होंने यहाँ जीना सीख लिया है...
इस बहुत ही गरम वातावरण में।
एक हथेली के आकर की गिलहरी
अपनी ज़रुरत का सारा भोजन और रहने की जगह इन गोंद के पेड़ों में ढूँढ लेती है।
और इसी तरह उसके सभी पड़ोसी भी।
लेकिन बहुत अनुकूल परिस्थितियों में भी, चुनौतियों का सामना करना पड़ता है।
और जब तेज़ गर्मी पड़ती है, और सूरज सिर पर होता है...
आज आग लगने का ख़तरा उच्च
...केवल जो गर्मी बर्दाश्त कर सकते हैं
बचे रहेंगे।
निर्जन प्रदेश
सबसे सूखे महाद्वीप पर रहने के कुछ फ़ायदे भी होते हैं।
तेज़ धूप गोंद के पेड़ों को काफ़ी मात्रा में शक़्क़र बनाने पर मजबूर कर देती है।
बसंत ऋतु में, यह शुगर ग्लाइडर के आहार का बड़ा हिस्सा होती है।
इस समय, जीवन काफ़ी सादा है।
यह मीठे की तलाश में एक पेड़ से दुसरे पेड़ पर कूदते रहते हैं।
केवल एक ही छलांग में, यह टेनिस के दो कोर्ट जितनी दूरी तय कर सकती है।
पेड़ों की शक़्कर रेनबो लोरिकीट लॉरिकीट को भी आकर्षित करती है।
सैंकड़ों की गिनती में।
यहाँ ज़रूरत से कहीं ज़्यादा खाना है।
तो दिन की गर्मी में, वह उनकी परवाह नहीं करती...
और ऊपर किसी शांत स्थान पर आराम करती है।
उसके नवजात शिशु को, पैदा हुए केवल दो हफ़्ते ही हुए हैं।
उसकी लंबाई मात्र एक अंगूठे जितनी ही है।
और वह अपनी माँ पर पूरी तरह से निर्भर है।
लेकिन गर्मी के मध्य तक, उसे ख़ुद अपने लिए भोजन जुटाना पड़ेगा...
इस कहीं ज़्यादा कठिन दुनिया में।
अभी के लिए, यहाँ जीवन बहुत बढ़िया है,
लॉरिकीटों ने यहाँ बसने का फ़ैसला कर लिया।
लेकिन घोंसला मिलना इतना आसान नहीं।
ऑस्ट्रेलिया में पेड़ों में बिल बनाने के लिए कठफोवड़े नहीं होते।
इसलिए छिपने के सुरक्षित स्थान बहुत अभिलषित होते हैं।
एक विशाल-काय, निर्दयी हत्यारा।
लेस मानिटर वज़न में एक छोटे बच्चे जितनी भारी हो सकते हैं,
और वह लगभग सब कुछ खा सकते हैं।
इसकी तुलना में बहुत छोटी, झालरदार छिपकली
इस दानव के लिए एक बहुत आसान शिकार होती है।
उसे छिपने के लिए एक पेड़ की ज़रुरत है।
लेकिन वहाँ जगह खाली नहीं है।
झालरदार छिपकलियाँ आक्रामक रूप से अपने इलाके की रक्षा करते हैं।
झालर को फैलाना ख़तरे का संकेत है।
लेकिन इस नए मेहमान के पास और कोई जगह भी नहीं है।
चोट से बचने के लिए, यह छिपकलियाँ अपनी झालर से मुकाबला करती हैं।
जितना गहरा रंग, उतना बेहतर होता है।
लेकिन रंग एक समान होने पर...
लड़ाई शारीरिक हो जाती है।
घुसपैठिया ज़्यादा बलवान नहीं लग रहा।
हारने के बाद डर कर भाग रही है,
यहाँ रहने वाली छिपकली ने उसे भगा दिया।
एक नर छिपकली द्वारा भगा दिया जाना,
फ़िलहाल के लिए बहुत होगा।
लेकिन जल्द ही, उसे अधिक सुरक्षित स्थान की ज़रूरत होगी।
आने वाला समय कठिन होने वाला है।
चींटियाँ अभी से खाना जमा करने लग गई हैं।
लेकिन खोज करने आगे जाना ख़तरनाक हो सकता है।
जंगल विलक्षण प्राणियों से भरा हुआ है।
बड़े पंजों...
काँटे, और एक लंबी, चिपचिपी जीभ वाला।
एक एकिड्ना।
लेकिन देखने में उतना डरावना भी नहीं है।
लेकिन एक चींटी के लिए, घातक होता है।
यह दस मिनट में 60,000 चींटियाँ खा सकता है।
पेड़ों में खाना खोजने में अधिक समय लग सकता है।
गोंद के पत्ते काफ़ी ज़हरीले होते हैं,
कोआला कुछ जानवरों में से हैं जो उन्हें खा सकते हैं।
पर उन्हें पचाने में बहुत ऊर्जा ख़र्च हो जाती है...
कोआला प्रतिदिन 15 घंटे सोते हैं।
वे जगे होने पर भी काफ़ी सुस्त होते हैं।
यह कोई सपना नहीं है।
यह जीव एक हक़ीक़त है।
यह मैड हैटरपिलर है।
पहले उतारी गई अपने सिर की सभी खालों को सिर के ऊपर रखे हुए है।
अजीब है, लेकिन उसके लिए जीवन दायक है।
शिकारी कीड़े अपने शिकार को ऐसे ज़हर से मारते हैं जो उनके शरीर को द्रव बना देता है।
लेकिन अपने अजीब छिपने के ढंग के कारण,
मैड हैटरपिलर अपने दुश्मन से हमेशा आगे रहता है।
छोटे जीव गोंद के पत्तों को बेहतर ढंग से पचाने में अनुकूलित होते हैं।
यहाँ तक कि एक काँटेदार कठ कीड़ा तो दिखता भी इनके जैसा ही है।
यह एक चतुर छलावरण है ताकि यह ख़ुद बिना शिकार बने शिकार कर सके।
यह हर दिन ख़ुद के वज़न के जितने पत्तों को खाने में बिताती है।
बच्चों की परवरिश का भी समय नहीं होता।
इसकी बजाए, यह काम किसी और को सौंप देती है।
स्वादिष्ट बीजों के जैसे दिखने के कारण,
अनजान चीटियाँ इसके अंडों को उठाकर ले जाती हैं।
लेकिन अंडे का केवल ऊपरी हिस्सा ही खाने लायक़ होता है।
बाकी हिस्से को घोंसले में छोड़ दिया जाएगा।
और वह धरती के नीचे सुरक्षित रहेगा...
जब तक उससे बच्चे नहीं निकलते...
जिसमें कई महीनों का समय लगेगा।
गर्मी बढ़ रही है।
शुगर ग्लाइडर के पड़ोसी ज़्यादा आवाज़ कर रहे हैं।
लेकिन यह चीख़ने की आवाज़ सामान्य नहीं है।
यह एक चेतावनी है।
सूरज की गर्मी से सक्रिय होने पर,
लेस मॉनिटर एक भयंकर शिकारी बन जाती है।
उसकी तीख़ी जीभ कहीं भी छिपे शिकार का पता लगा लेती है।
शक्तिशाली मुड़े हुए पंजों से, यह विशाल छिपकलियाँ पेड़ों पर भी चढ़ सकती हैं।
नन्हा ग्लाइडर उठाए जाने के लिए काफ़ी बड़ा है।
जल्द ही, उसे इस दुनिया में अपने आप ही चलना होगा।
ऐसी दुनिया जो दिन प्रति दिन और ख़तरनाक होती जाएगी।
गर्मियों की शुरुआत तक, निर्जन प्रदेश में बहुत गर्मी हो गई है।
धुप से छिपने के लिए जगह बहुत कम है...
और पीने के लिए पानी बहुत थोड़ा है।
केवल एक पेंसिल जितने बड़े, थॉर्नी डेविल, के पास
पानी की कमी को पूरा करने का बहुत शानदार तरीका है।
यह आसान नहीं है, लेकिन कोशिश करने लायक है।
इसे जब भी पानी मिलता है, यह जाकर उसमें खड़ा हो जाता है।
काँटों के बीच के इसके छेद पानी को ऊपर खींच लेते हैं।
और उसके मुँह में पहुँचा देते हैं।
एक असाधारण तरकीब
जो इस छोटे से डेविल को उच्च तापमानों का सामना में मदद करती है।
गोंद के पेड़ों का जंगल कुछ हद तक बेहतर शरण प्रदान करता है।
लेकिन यहाँ भी,
छोटे जीव अपनी जान बचाने के लिए दौड़ लगा रहे हैं।
एक चमकती हुई नर पीकॉक मकड़ी साथी की तलाश कर रही है।
कहना आसान है करना मुश्किल।
यह मकड़ियाँ मसूर दाल से भी छोटी होती हैं।
दुसरे नर को पहले ही एक मादा मिल गई है, लेकिन उसे अभी भी उसका दिल जीतना है।
मादा पीकॉक मकड़ियाँ बहुत नकचढ़ी हैं।
नर कैसे दिखता और चलता है सब ठीक होना चाहिए।
कुछ भी ग़लत हुआ...
और ठुकरा दिए जाते हैं।
पीकॉक मकड़ियों की 80 से ज़्यादा प्रजातियाँ हैं,
सबका मादा को लुभाने का तरीक़ा अलग है...
उस प्रजाति की मादा को रिझाने के लिए ख़ासतौर पर बनाया गया।
एक नर किसी मादा को प्रणय मिलन के लिए नाचकर ऐसे मनाता है
जैसे उसका जीवन इसी बात पर निर्भर करता हो।
लेकिन चमकीले नर की तलाश अभी भी जारी है।
वह अपनी टांगों को हिला कर, हवा को मादा की गंध के लिए जाँच रहा है।
वह रही एक मादा।
उसके लिए अपनी चाल चलने का समय आ गया है।
उसकी बात बन रही है...
और लगता है मादा उसे पसंद कर रही है।
कूल्हे को इस तरह से हिलाना इस बात संकेत है कि वह संभोग कर चुकी है।
ख़ैर, फ़ालतू में समय बर्बाद किया।
और समय बीत रहा है।
केवल कुछ ही हफ़्तों में,
नन्हे ग्लाइडर को इस दुनिया में अपना रास्ता ख़ुद बनाना होगा...
और जानना होगा कि भोजन कहाँ ढूँढना है।
साल के इस समय पर,
गोंद के पत्ते अजीब दिखने वाले निशानों से भर गए हैं।
सिलाईड कीट इनके मीठे रस का इस्तेमाल
अपने लिए चावल के दाने जितना छोटा आश्रय बनाने के लिए करते हैं।
यह छोटे मिठाई नुमा घर किसी कला के नमूने जैसे लगते हैं।
और खाने में भी स्वादिष्ट होते हैं।
लेकिन अब, भोर के समय भी गर्मी के कारण बाहर निकलना बहुत मुश्किल है।
तापमान के 50 डिग्री तक पहुँचने पर, गोंद के पेड़ों के पत्ते सूखकर झड़ जाते हैं।
लेकिन वे इतने ज़हरीले होते हैं, कि बहुत धीरे-धीरे गलते हैं।
पत्तों का गहरा ढेर चतुर शिकारियों के छिपने के लिए बढ़िया होगा।
बर्टन की बिना पैरों वाली छिपकली केवल दुसरे रेंगनेवाले जानवरों का शिकार करती है।
ज़्यादातर जीव जान बचाने के लिए भागते हैं।
सुनहरी पूँछ वाली छिपकली इलावा।
छोटे और छिपे होने के कारण उसे कुछ सुरक्षा मिल जाती है...
लेकिन धुप से नहीं।
उसे छाया की ज़रुरत है।
और उसकी लंबाई क्रेडिट कार्ड के जितनी होने के कारण यह उस जगह में छिप सकता है।
बिना पैर वाली छिपकली की आँखें ज़रा सी भी हरकत भांप सकती हैं।
जब इसको ख़तरा महसूस होता है, यह आक्रामक हो जाती है।
एक चिपचिपा तरल फ़ेंकने वाली छिपकली।
यह तरल हानिकारक नहीं होता, लेकिन बहुत चिपचिपा और बदबूदार होता है,
किसी घातक शिकारी को भी भगाने के लिए काफ़ी होता है।
धीरे-धीरे लेकिन यक़ीनन...
वह पनाह ले ही लेता है।
गर्मियों के साथ गर्मी के तूफ़ान भी आते हैं।
इतनी गर्मी है,
की बारिश की पहली बूँदें धरती पर गिरने से पहले ही भाप बन जाती हैं।
लेकिन जब बिजली गिरती है, सभी सूखे पत्तों में आग लग जाती है।
और उनमें मौजूद जलनशील रसायन आग में ईंधन का काम करते हैं।
छोटे जानवर तेज़ी से आगे बढ़ रही आग से बचने की कोशिश कर रहे रहे हैं।
एकिड्ना केवल धरती के नीचे ही जा सकता है।
वह शायद ख़ुद अपनी क़ब्र खोद रहा है।
आग की लपटें ऊँची होती जा रही हैं,
लेकिन नन्हा ग्लाइडर अब गोद में उठाने के लिए बहुत बड़ा है।
माँ का इकलौता विकल्प...
अब ख़ुद की जान बचाना है।
नन्हा ग्लाइडर अब ख़ुद के सहारे है।
जैसे ही कीड़े भागने लगते हैं, शिकारी हमला कर देते हैं।
चील आग की लपटों के पास जमा होने लगते हैं।
यह चील घबरा कर भाग रहे जानवरों को अपना भोजन बनाने आए हैं।
नन्हा ग्लाइडर फँस चुका है।
उसकी पहली छलाँग उसकी आख़िरी भी हो सकती है।
जब जंगल की आग बुझती है...
तो पीछे सब तबाह हो चुका होता है।
लेकिन बेजान नहीं।
एकिड्ना ऊपर जल रही आग से बचने के लिए अपने शरीर का तापमान कम कर सकते हैं।
नन्हा शुगर ग्लाइडर भी बच गया।
अब उसे खाक़ हो चुकी दुनिया में ही जीना होगा।
जब तक जंगल में जीवन नहीं लौटता यह जले हुए कीड़े ही उसका भोजन बनेंगे।
और जीवन ज़रूर लौटता है।
गोंद के पेड़ बहुत प्रतिरोधक होते हैं,
और खनिज-समृद्ध राख़ मिटटी को पोषण देती है।
और ज़रा सा पानी मिलने से ही...
जंगल पुनर्जीवित हो उठता है।
कुछ ही समय में, वनस्पति दोबारा उगने लगी है।
नया जीवन प्रकट हो रहा है।
जाने-पहचाने जानवर लौट रहे हैं।
और एक बार फिर, गोंद के पेड़ शरण प्रदान कर रहे हैं
सभी प्रकार के दुर्लभ और अनोखे जीवों को।
हज़ारों वर्षों में, यह पेड़ हर साल लगने वाली आग से अनुकूलित हो गए हैं।
लेकिन जंगल की आग और भयंकर, गर्म और अधिक होने के कारण,
ऑस्ट्रेलिया के छोटे जीव ज़िंदा रहने के लिए संघर्ष करेंगे।
हमें अपनी छिपकलियाँ झालरदार अच्छी लगती हैं भुनी हुई नहीं।
अभी के लिए, नन्हा शुगर ग्लाइडर तैयार है...
निर्जन प्रदेश में जीवन की कठिन चुनौतियों का सामना करने के लिए।
और वह बिलकुल भी अकेला नहीं होगा।
सबसे अधिक आत्मनिर्भर नन्हे शुगर ग्लाइडर भी...
कुछ दोस्तों के साथ समय बिताना पसंद करते हैं।
उप-शीर्षक अनुवादक: जशन